wickkiey/tamil-wikipedia-markdown huggingface dataset:
# தேசியக் கொடி

**தேசியக் கொடி** என்பது நாடொன்றிற்குக் குறியீடாக அமையும் ஒரு கொடியாகும். இது அந்நாட்டுக் குடிமக்களால் பறக்கவிடப்படக்கூடியது. வழக்கமாக இதே கொடியே அந்த நாடுகளை வெளிநாடுகளில் பிரதிநிதித்துவப்படுத்தவும் பயன்படுகிறது.  

பாடசாலைகள், நீதிமன்றங்கள், பல்வேறு அரசுக் கட்டிடங்கள் போன்ற பொதுக் கட்டிடங்களில், தேசியக் கொடிகளை அவற்றின் மிகவுயர்ந்த இடங்களிலோ அல்லது அவற்றின் முன்றலில் அமைக்கப்படுகின்ற பிரத்தியேகமான கொடித் தம்பங்களிலோ பறக்கவிடுவது வழக்கம். முக்கியமான தனியார் கட்டிடங்களிற்கூட இவ்வழக்கம் பின்பற்றப்படுவதுண்டு.  

கப்பல்களும் தேசியக் கொடிகளை அவற்றின் அதியுயர் புள்ளிகளிலிருந்து பறக்க விடுகின்றன. சிறிய கலங்களும், படகுகளும் கூட, விசேடமாக, அதிகாரப்பூர்வ சேவையில் ஈடுபட்டிருக்கும் போது இக் கொடியைப் பறக்கவிடுகின்றன.  

இராஜதந்திர வாகனங்களும் சிறிய அளவிலான தேசியக் கொடியொன்றை அவற்றின் முன்பகுதியில் இணைக்கப்படுகின்ற தண்டொன்றில் பறக்கவிடப்படுவது வழக்கம். இராஜதந்திரப் பாதுகாப்பையும், அவற்றுக்குரிய சிறப்பு சட்ட நிலையையும் காட்டுவதற்காக இவ்வாறு செய்யப்படுகின்றது.  

குறிப்பிட்ட நாடுகள் இயக்கும் விமான சேவைகளைச் சேர்ந்த விமானங்களிலும் தேசியக் கொடியின் படம் அவற்றின் முன் பகுதியில் பொறிக்கப்படுவதுண்டு. (விண்வெளி ஓடம் இதற்குச் சிறந்ததொரு உதாரணமாகும்.)  

ஆயுதப்படைப் பிரிவுகள் வழமையாகத் தேசியக் கொடிகளைப் பயன்படுத்துவதில்லை. பதிலாக, பிரிவுகளின் கொடிகளையோ அல்லது அவ்வாயுதப் படைச் சேவைக்குத் தனித்துவமான வேறு சிறப்பான கொடிகளையோ பயன்படுத்துவார்கள். எனினும், இக் கொடிகள் வழக்கமாகச் சம்பந்தப்பட்ட தேசியக் கொடிகளை அடியொற்றியே வடிவமைக்கப்படுகின்றன. படைத் தளங்களில்பொதுவாகத் தேசியக் கொடிகளே பறக்கவிடப்படுகின்றன.  

தேசியக் கொடிகளின் முறையான காட்சிப்படுத்தலில் பல வைபவரீதியான அம்சங்கள் உள்ளன. எடுத்துக்காட்டாக, ஐக்கிய அமெரிக்காவின் கொடியைப் போல, சில தேசியக் கொடிகள், உதவிக்கான அழைப்பு மற்றும் அடையாளம் காணப்படக்கூடிய அபாயச் சைகைகளாகவன்றி, தலைகீழாக ஒருபோதும் பறக்கவிடக்கூடாது.  

தேசியக் கொடிகளைக் காட்சிப்படுத்துவது தொடர்பாகப் பல விதிகள் உள்ளன. பின்வருவது தென்னாபிரிக்காவிலிருந்து பெறப்பட்டதாயினும், இது பல நாடுகளும் பின்பற்றும் மாதிரியை ஒத்ததேயாகும்.  

தேசியக் கொடிகளை  

<ol type="a">  
<li>வேறு கொடிகளுடன் ஏற்றும்போது, முதலில் ஏற்றப்பட்டு, இறுதியாக இறக்கப்பட வேண்டும்;</li>  
<li>மற்ற நாடுகளின் தேசியக் கொடிகளுடன் ஏற்றப்படும்போது, எல்லாக் கொடிகளும் சம அளவினதாக ஒரே உயரத்தில் பறக்கவிடப்பட வேண்டும், அத்துடன் தென்னாபிரிக்காவின் தேசியக்கொடி, கட்டிடத்தின் அல்லது மேடையின் வலது பக்கத்தில் பறக்கவிடப்பட வேண்டும். (அதாவது, பார்வையாளர்களுக்கு இடதுபக்கத்தில் இருக்கவேண்டும்);</li>  
<li>தேசியக் கொடிகளல்லாத வேறு கொடிகளுடன், தனிக்கம்பங்களில் ஏற்றப்படும்போது, நடுவில் அல்லது பார்வையாளருக்கு இடது பக்கத்தில் அல்லது மற்றவற்றிலும் உயரமாக ஏற்றப்பட வேண்டும்;</li>  
<li>வேறு கொடிகளுடன் ஒரே கம்பத்தில் ஏற்றப்படும்போது, இது மேலே இருக்கவேண்டும்;</li>  
<li>வேறு கொடிகளுடன் குறுக்குக் கம்பங்களில் ஏற்றப்படும்போது, தேசியக்கொடி பார்வையாளருக்கு இடப்பக்கத்திலும் இருப்பதுடன், அத கம்பம் மற்றதற்கு முன்னும் இருக்கவேண்டும்; மற்றும்</li>  
<li>மற்றக் கொடிகள் அல்லது கொடிகளுடன் ஊர்வலத்தில் கொண்டுசெல்லும்போது, தேசியக்கொடி வலப்பக்கத்தில் செல்லவேண்டும். ஒரு கொடி வரிசை இருந்தால், மேலேயுள்ள (c) பயன்படுத்தப்பட வேண்டும்.</li>  
</ol>  

தேசியக் கொடிகளின் பட்டியலுக்கு தேசியக் கொடிகளின் பட்டியலைப் பார்க்கவும்.  

- தேசியக் கொடிகளின் பட்டியல்
- தேசிய கீதங்கள்
# நல்லூர்

**நல்லூர்** என்ற பெயரில் உள்ள கட்டுரைகள்:  

## ஊர்கள்
### சங்ககால இடைக்கழிநாட்டு நல்லூர்
:சிறுபாணாற்றுப்படை என்னும் நூலைப் பாடிய சங்ககாலப் புலவர் இடைக்கழிநாட்டு நல்லூர் நத்தத்தனார் என்னும் புலவர்.  
### தேவாரத் திருத்தலங்களில் நல்லூர்
:நல்லூர்  
:அளையணி நல்லூர்  
:நல்லூர்ப் பெருமணம்  
:அவளிவண் நல்லூர்  
:பந்தணை நல்லூர்  
:திருவெண்ணெய் நல்லூர்  

### இலங்கை
- நல்லூர் (யாழ்ப்பாணம்)
- நல்லூர் (பூநகரி) - (பூநகரி, இலங்கை)
- நல்லூர் பிரதேச செயலாளர் பிரிவு, இலங்கை
- நல்லூர் தேர்தல் தொகுதி

### தமிழ்நாடு
- நல்லூர் ஊராட்சி ஒன்றியம் கடலூர் மாவட்டம்
- நல்லூர் (கன்னியாகுமரி)
- நல்லூர் (திருநெல்வேலி)
- நல்லூர், திருப்பூர்
- நல்லூர் (ஒசூர்), கிருட்டிணகிரி மாவட்டம்
- நல்லூர், பாலக்கோடு, தருமபுரி மாவட்டம்
- நல்லூர் (வேப்பனபள்ளி)
- நல்லூர், காடையாம்பட்டி ஊராட்சி ஒன்றியம் (சேலம் மாவட்டம்)
- நல்லூர், தலைவாசல் ஊராட்சி ஒன்றியம் (சேலம் மாவட்டம்)
- திருவெண்ணெய் நல்லூர்
- ஆதிச்சநல்லூர்
- அலங்காநல்லூர்
- தென் நல்லூர்

## கோயில்கள்
### தமிழகக் கோயில்கள்
- அறையணி நல்லூர்

### யாழ்ப்பாணக் கோயில்கள்
- நல்லூர்க் கந்தசுவாமி கோவில்
- நல்லூர் கைலாசநாதர் கோயில்
- நல்லூர் சட்டநாத ஈஸ்வரர் கோவில்
- நல்லூர் வீரமாகாளி அம்மன் கோயில்

## வேறு
- நல்லூர் சின்னத்தம்பிப் புலவர்
# இக்கோல் டெஸ் பியூக்ஸ் ஆர்ட்ஸ்


**இக்கோல் டெஸ் பியூக்ஸ் ஆர்ட்ஸ்** (École des Beaux-Arts ) என்பது பிரெஞ்சு மொழியில், கவின்கலைக் கல்லூரி என்னும் பொருள் தருவது. இப் பெயரில் பிரான்ஸில் பல கலைக் கல்லுரிகள் உள்ளன. பழையதும், பிரபலமானதுமான நிறுவனம் பாரிஸில் அமைந்துள்ளது.  

இவற்றின் பட்டியல் கீழே தரப்பட்டுள்ளது:  

- இக்கோல் நஷனேல் சுப்பீரியர் டெஸ் பியூக்ஸ் ஆர்ட்ஸ், பாரிஸ் [École nationale supérieure des beaux-arts (Ensba)]
- இக்கோல் நஷனேல் டெஸ் பியூக்ஸ் ஆர்ட்ஸ் டி டிஜொன், டிஜொன் [École nationale des beaux-arts de Dijon]
- இக்கோல் நஷனேல் டெஸ் பியூக்ஸ் ஆர்ட்ஸ் டி பூர்ஜெஸ், பூர்ஜெஸ் [École nationale des beaux-arts de Bourges]
- இக்கோல் நஷனேல் டெஸ் பியூக்ஸ் ஆர்ட்ஸ் டி நான்ஸி, நான்ஸி [École nationale des beaux-arts de Nancy]
- இக்கோல் நஷனேல் டெஸ் பியூக்ஸ் ஆர்ட்ஸ் டி லியன், லியன் [École nationale des beaux-arts de Lyon]

கனடாவிலுள்ள மொன்றியல், கியூபெக்கிலும் ஒரு இக்கோல் நஷனேல் டெஸ் பியூக்ஸ் ஆர்ட்ஸ் உள்ளது.
# இக்கோல் நஷனேல் சுப்பீரியர் டெஸ் பியூக்ஸ் ஆர்ட்ஸ், பாரிஸ்

1648 ஆம் ஆண்டில், பிரான்ஸிலுள்ள பாரிஸ் நகரில் சில இளம் கலைஞர்கள் ஒன்றுகூடி Academie Royale de peinture et de sculpture என்னும் பெயரில் ஒரு கவின்கலை நிறுவனமொன்றை உருவாக்கினர். இதுவே **இக்கோல் நஷனல் சுப்பீரியர் டெஸ் பியூக்-ஆர்ட்ஸ்** இன் முன்னோடி நிறுவனமாகும். இதில் முக்கியப் பங்கு வகித்தவர் சார்ள்ஸ் லே புரூண் என்பவராவார். திறமையுள்ள மாணவர்களுக்கு, அவர்களுடைய பின்னணியைப் பாராது, இலவசமாகக் கலைத்துறைகளிற் பயிற்சியளிப்பது இந் நிறுவனத்தின் முக்கிய நோக்கங்களில் ஒன்றாகும். பண்டைய கிரேக்க, ரோமானியக் கலைப் பாணிகளுக்கு முக்கியத்துவம் கொடுக்கும் வகையிலேயே, இந் நிறுவனத்தின் பயிற்சிகள் அமைந்திருந்தன. ஒவியம், சிற்பம் போன்ற துறைகளிற் பயிற்சி கொடுப்பதற்காக, 'சிற்ப, ஓவிய அக்கடமி' என்ற பிரிவும், கட்டிடக்கலைப் பயிற்சிக்காகக் 'கட்டிடக்கலை அக்கடமி' என்ற பிரிவுமாக இரண்டு பிரிவுகளாக இது இருந்தது.  

அக்காலத்தில் பிரெஞ்சு அரசாங்கத்தினால் ரோம் நகரில் அமைக்கப்பட்டிருந்த Academie de France a Rome என்னும் புகழ்பெற்ற நிறுவனத்தில் 4 ஆண்டுகள் படிப்பதற்கு மாணவர்களைத் தெரிவு செய்வதற்காகக் கடுமையான போட்டிகளை மாணவரிடையே, ஒவ்வொரு வருடமும் இந்த நிறுவனம் நடத்திவந்தது.  

இந் நிறுவனம், 1816ல் பாரிஸிலுள்ள புதிய இடமொன்றுக்கு மாற்றப்பட்டது. இந்த இடத்திலேயே இது இன்றுவரை இருந்து வருகிறது. 1863ல் இது தற்போதிய பெயருக்குப் பெயர் மாற்றம் செய்யப்பட்டது.  

பிரான்சின் கலை வரலாற்றில் இந் நிறுவனம் பெரும் பங்காற்றியுள்ளது எனக் கூறப்படுகிறது. இதன் நிறுவப்பட்டதன்பின், 19 ஆம் நூற்றாண்டுவரை, இருந்த பல புகழ் பெற்ற கலைஞர்கள் இங்கே உருவாக்கப்பட்டிருக்கிறார்கள்.
# யாழ்ப்பாணக் குடாநாடு


**யாழ்ப்பாணக் குடாநாடு** இலங்கைத்தீவின் வடக்கு அந்தலையில் அமைந்துள்ளது. இதன் வடக்கிலும், கிழக்கிலும் இந்தியப் பெருங்கடலும், மற்றும் மேற்கிலும், தெற்கிலும் யாழ்ப்பாணக் கடலேரியும் அமைந்துள்ளது. இந்தக் குடாநாடு, ஆனையிறவு என்ற இடத்தில் ஒரு ஒடுங்கிய நிலப்பகுதி தென் எல்லையாக அமைந்து ஆனையிறவு கடல் நீரேரி வன்னிப் பகுதியை பிரிக்கிறது.  

யாழ்ப்பாணக் குடாநாடு, உப்பாறு கடல்நீரேரி, தொண்டைமானாறு கடல்நீரேரி என்பவற்றால் கிட்டத்தட்ட மூன்று தீவுகளாகப் பிரிக்கப்பட்டது போல் தோற்றமளிக்கிறது. இந்த இயற்கைப்பிரிவுகளை அடிப்படையாகக் கொண்டு, யாழ் குடாநாடு, வலிகாமம், வடமராட்சி, தென்மராட்சி, தீவுகள் என நான்கு பிரிவுகளாக வகுக்கப்பட்டுள்ளது.  

மக்கட்பரம்பலைப் பொறுத்தவரை யாழ் குடாநாடு மிகவும், மக்கள் அடர்த்தி கூடிய ஒரு பகுதியாகும். 1981 ஆம் ஆண்டு மக்கள்தொகைக் கணக்கெடுப்பின்படி வட மாகாணத்தின் 11.6% நிலப்பரப்பைக் கொண்ட குடாநாட்டில் 66.59% மக்கள் வாழும் அதேவேளை, 88.4% மிகுதிப் பகுதியில், 33.41% மக்கள் மட்டுமே வாழ்கிறார்கள்.
# வையாபாடல்


**வையாபாடல்** என்பது யாழ்ப்பாண வரலாற்றை ஆராய முற்படுவோருக்கான மூல நூல்களிலொன்றாகும். இதன் காப்புச் செய்யுளிலும், தொடர்ந்து வரும் பல இடங்களிலும், இலங்கையின் வரலாற்றைக் கூறுவதே குறிக்கோளெனக் காணினும், இது வட இலங்கையின் வரலாறு பற்றியே கூறுகிறது. 18 ஆம் நூற்றாண்டில் மயில்வாகனப் புலவரால் எழுதப்பட்ட *யாழ்ப்பாண வைபவமாலை* என்னும் நூலுக்கு முதல் நூலாக அமைந்த நூல்களுள் இதுவும் ஒன்று. இந்நூலானது 104 செய்யுள்களினாலானது.  

## நூலாசிரியர்

இந்நூலின் ஆரம்பத்தில் அதனை ஆக்கியோன் பற்றிக் கூறும் பாடலிலே, "ததீசிமா முனிதன் கோத்திரத் திலங்கு வையாவென விசைக்கு நாதனே" என்று வருவதனால் இதன் ஆசிரியர் பெயர் வையாபுரி ஐயர் ஆவார் கி.பி 1500 ஆம் ஆண்டளவில் இந்நூல் எழுதப்பட்டதாகும்.  

## காலம்

இந்நூல் 1440 ஆம் ஆண்டு பட்டத்துக்கு வந்த கனகசூரிய சிங்கையாரியனுடைய இரண்டாவது புதல்வனாகிய ஏழாம் செகராசசேகரன் யாழ்ப்பாண அரசனாயிருந்த காலத்துடன் நிறைவெய்துகிறது. பின்னர் ஆட்சியைக் கைப்பற்றிய சங்கிலியின் ஆட்சிபற்றி எதுவும் குறிப்பிடப்படாமையால், இந்நூல் சங்கிலியின் காலத்துக்கு முன்னரே இயற்றப்பட்டதெனக் கொண்டு, இதன்காலம் 15 ஆம் நூற்றாண்டின் பிற்பகுதிக்கும், 16 ஆம் நூற்றாண்டின் பிற்பகுதிக்குமிடையில் இருக்கக் கூடுமென 1980 ல் கொழும்புத் தமிழ்ச் சங்கம் வெளியிட்ட வையாபாடல் நூலின் பதிப்பாசிரியரான கலாநிதி க. செ. நடராசா அவர்கள் கணித்துக் கூறியுள்ளார்.
# யாழ்ப்பாண வைபவமாலை

**யாழ்ப்பாண வைபவமாலை** (Yalpana Vaipava Malai) என்பது யாழ்ப்பாணத்தின் வரலாற்றைக் கூறவென எழுந்த ஒரு நூலாகும். 18 ஆம் நூற்றாண்டில் வாழ்ந்த மயில்வாகனப் புலவர் என்பவரால்,கி.பி 1736 ஆம் ஆண்டளவில் அக்காலத்திலிருந்த ஒல்லாந்த அதிகாரியொருவரென நம்பப்படும் மேக்கறூன் என்பவரின் வேண்டுகோளுக்கிணங்க இது எழுதப்பட்டதாக, இந்நூலிலுள்ள சிறப்புப் பாயிரச் செய்யுளொன்றினால் அறியப்படுகிறது. இது ஐக்கிய தேசியக் கட்சியினால் யாழ்ப்பாணப் பொது நூலக எரிப்பின் போது அழிக்கப்பட்டது.  

கைலாய மாலை, வையாபாடல், பரராசசேகரன் உலா மற்றும் இராசமுறை போன்ற நூல்களை முதல் நூல்களாகக் கொண்டே வைபவமாலையை இயற்றினாரென்று மேற்படி செய்யுளில் புலவர் எடுத்துக் கூறியுள்ளார். யாழ்ப்பாணத்தையாண்ட ஆரியச் சக்கரவர்த்திகள் கால வரலாறுபற்றிக் கூடிய அளவு தகவல்களைக் கொண்டுள்ள தற்போது கிடைக்கக்கூடிய நூல் இதுவேயாகும். எனினும் மேற்படி காலப்பகுதியின் இறுதியின் பின் 150 தொடக்கம் 200 ஆண்டுகள் வரை கழிந்த பின்னரே இந் நூல் எழுதப்பட்ட காரணத்தால், பல்வேறு நிகழ்வுகளின் காலங்கள் தொடர்பிலும், மேலும் பல விடயங்களிலும், பிழைகளும், குழப்பங்களும் நேர்ந்துள்ளதாகச் சில ஆய்வாளர்கள் கூறுகிறார்கள். எனினும் யாழ்ப்பாண வரலாறு தொடர்பில் இந் நூலின் பெறுமதியைக் குறைத்து மதிப்பிடுவதற்கில்லை.  

## உள்ளடக்கம்
இந் நூல் ஆரம்பத்தில் இராமாயணத்திலிருந்து, இராம இராவண யுத்தத்தின்பின் ஏற்பட்ட விபீஷணன் ஆட்சியைத்தொட்டுப் பின் மகாவம்சத்திலிருந்து, வட இந்தியாவிலிருந்து வந்த விஜய ராஜனின் கதையையும், அவன் பின் அரியணையேறிய அவன் தம்பியின் மகனாகிய பண்டுவாசனதும் கதைகூறிப் பின் அவன் வம்சத்தில் வந்த ஒருவனிடமிருந்து தென்னிந்தியப் பாணன் ஒருவன் பரிசாகப்பெற்ற மணற்றிடர் என்ற இடம் யாழ்ப்பாணமான கதைகூறி யாழ்ப்பாணத்தின் வரலாற்றைத் தொடங்குகிறது. இலங்கையின் மேற்குக்கரையிலுள்ள திருக்கேதீஸ்வரத்தின் புனரமைப்பு, கிழக்குக்கரையிலுள்ள திருக்கோணேஸ்வரம், தெற்கிலுள்ள சந்திரசேகரன் கோயில் மற்றும் வடகரையிலுள்ள திருத் தம்பலேஸ்வரம் என்பவற்றை விஜய ராஜனின் திருப்பணிகளாக இந்நூல் கூறுகிறது. பின்னர் யாழ்பாடியின் வரவுக்கு முன்னரே வன்னியர்களின் குடியேற்றம் பற்றியும் பேசப்படுகிறது.  

யாழ்பாடிக்குப் பின் யாழ்ப்பாணத்திலேற்பட்ட குழப்பநிலையைத் தொடர்ந்து, தென்னிந்தியாவிலிருந்து, கூழங்கைச் சக்கரவர்த்தி அழைத்துவரப்பட்டமை, நல்லூர் இராஜதானியின் தோற்றம், யாழ்ப்பாணத்தில் மேலும் தமிழர்களின் குடியேற்றம்,  
என்பவற்றை விபரிக்கும் இந்நூல், தொடர்ந்து இந் நாட்டையாண்ட மன்னர்கள் பற்றியும் அவர்கள் காலத்தில் நடந்த முக்கிய சில சம்பவங்கள் பற்றியும் சுருக்கமாக விபரந் தருகிறது. போர்த்துக்கீசரிடம் யாழ்ப்பாணம் வீழ்ச்சியடைய முன் நடந்த சம்பவங்களிலும், காலப்பகுதிகளிலும் குழப்பம் ஏற்பட்டுள்ளது.  

போர்த்துக்கீசர் ஆட்சிபற்றியும், பின்னர் அவர்களின் வீழ்ச்சிபற்றியும் கூறும் இந்நூல், ஒல்லாந்தரின் ஆட்சிபற்றியும் ஓரளவுகூறி நிறைவுபெறுகிறது.  

ஒல்லாந்தர் ஆட்சியின்போது அவ்வரசின் அதிகாரியொருவரின் வேண்டுகோளின் பேரில் எழுதப்பட்ட இந் நூலில் காணப்படும் ஒல்லாந்தர் ஆட்சிபற்றிய சில கடுமையான விமர்சனங்களும், பிரித்தானியர் ஆட்சிபற்றி வருகின்ற பகுதிகளும், பிற்காலத்தில் சேர்க்கப்பட்டவை என்பது ஆய்வாளர்கள் கருத்தாகும்.
# கூழங்கைச் சக்கரவர்த்தி

யாழ்ப்பாணத்து வரலாற்று நூலான யாழ்ப்பாண வைபவமாலையின்படி, யாழ்ப்பாண இராச்சியத்தை ஆண்ட ஆரியச் சக்கரவர்த்திகள் வம்சத்தின் முதலாவது மன்னன் **கூழங்கைச் சக்கரவர்த்தி**யாவான். இவன் தென்னன் நிகரானவன் என்று போற்றப்படுவதால் பாண்டியர் கீழ் ஆட்சி புரிந்த பாண்டிய அமைச்சன் என்று கூறுவோரும் உண்டு. வையாபாடல் இப் பெயரின் வடமொழியாக்கமான **கோளுறு கரத்துக் குரிசில்** என்ற பெயரில் இவனைக் குறிப்பிடும். இவன் கை ஊனமுற்று இருந்த காரணத்தால், "கூழங்கையன்" என அழைக்கப்பட்டுப் பின்னர் "கூழங்கைச் சக்கரவர்த்தி" அல்லது "கூழங்கை ஆரியச்சக்கரவர்த்தி" எனப் பெயர் பெற்றதாகக் கூறப்படுகிறது.  

"மணற்றிடர்" என்று அன்று அழைக்கப்பட்ட யாழ்ப்பாணத்தைப் பரிசாகப் பெற்ற யாழ்ப்பாணனே, இந்தியாவிலிருந்து, தசரதன் மைத்துனனான குலக்கேது என்பவனின் மகனான கூழங்கைச் சக்கரவர்த்தியைக் கூட்டிவந்து முடிசூட்டினான் என வையாபாடல் கூற, சோழ வம்சத்தில் வந்த திசையுக்கிர சோழனுடைய மருமகனான சிங்ககேது என்பவனுடைய மகனே இவனெனவும், யாழ்பாடியின் பின் அரசனில்லாதிருந்த யாழ்ப்பாணத்தை ஆள இந்தியாவிலிருந்து இவனைப் பாண்டிமழவன் என்னும் ஒருவன் அழைத்து வந்ததாகவும் யாழ்ப்பாண வைபவமாலை கூறும். வையா பாடலின்படி இவனுடைய ஆட்சித் தொடக்கம் கலியுக ஆண்டு 3000 (கி.மு. 101) ஆகும். தற்கால ஆய்வாளர்கள் பலர் இதனை ஏற்றுக்கொள்வதில்லை.  

தமிழ்ப் படைகளின் உதவியுடன் இலங்கைமீது படையெடுத்து அப்போதைய தலைநகரமான பொலநறுவையைத் துவம்சம் செய்த கலிங்க மாகன் எனும் கலிங்கத்து இளவரசனே **காலிங்கச் சக்கரவர்த்தி** என்னும் பெயருடன் தனியரசு நடத்தினான் என்றும் இப்பெயரே திரிபடைந்து **கூழங்கைச் சக்கரவர்த்தி**யானதென்பதும், சுவாமி ஞானப்பிரகாசர், முதலியார் செ.இராசநாயகம் போன்றோருடைய கருத்து. தற்போது இதற்குப் போதிய ஆதரவு இல்லை.  

**கூழங்கைச் சக்கரவர்த்தி**யின் காலம் கி.பி 13 ஆம் நூற்றாண்டு என்பதே தற்போது பரவலாக ஏற்றுக்கொள்ளப்படும் காலக் கணக்கு ஆகும்.  

இவ்வரசனே நல்லூர் நகரைக் கட்டியவன் என வைபவமாலை குறிப்பிடுகிறது. இவன் சிங்கைநகர் என அழைக்கப்பட்ட இன்னொரு இடத்திலிருந்தே ஆண்டான் என்றும், 15 ஆம் நூற்றாண்டிலேயே நல்லூர் கட்டப்பட்டது என்பதும் சிலருடைய கருத்து. எனினும் நல்லூர் மட்டுமே ஆரியச்சக்கரவர்த்திகளுடைய தலைநகராக அமைந்திருந்ததென்பதே இன்று பொதுவாக ஏற்றுக்கொள்ளப்படும் கருத்தாகும்.  

## மேற்கோள்களும் குறிப்புகளும்
# மார்க்கஸ் விட்ருவியஸ் பொல்லியோ

பொதுவாக விட்ருவியஸ் என்று அழைக்கப்படும் **மார்க்கசு விட்ருவியசு பொல்லியோ** (Marcus Vitruvius Pollio), ஒரு ரோமானிய எழுத்தாளரும், கட்டிடக்கலைஞரும், பொறியியலாளருமாவார். இவர் கி.மு முதலாவது நூற்றாண்டளவில் வாழ்ந்தவர். ஆரம்பத்தில் ரோமானியச் சக்கரவர்த்தியான சூலியசு சீசருக்குக் கீழும், பின்னர் முதலாம் அகட்டசுக்குக் கீழும் பொறியியலாளராகப் பணியாற்றினார். பணியிலிருந்து இளைப்பாறிய பின் 10 தொகுதிகளைக் கொண்ட கட்டிடக்கலை பற்றிய தனது நூலை எழுதினார். இதுவே இன்று கிடைக்கக் கூடிய காலத்தால் முற்பட்ட கட்டிடக்கலை நூலாகக் கருதப்படுகிறது.  

அன்றைய **ஆர்க்கிடெக்சர்** (கட்டிடக்கலை என்பது இன்றைய பொருள்) என்ற துறையினுள், கட்டிடக்கலை, நகர அமைப்பு, நிலத்தோற்ற அமைப்பு (Landscape), துறைமுகங்கள், கடிகாரம், நீர்காவி அமைப்புகள் (Aquaducts), பம்பிகள், இயந்திரங்கள் எனப் பலவகையான விடயங்களும் அடங்கியிருந்ததனாற் போலும், இவர் எழுதிய புத்தகம் மேற்படி எல்லா விடயங்களையும் எடுத்தாள்கிறது.இவற்றைவிட இசை, மருத்துவம் போன்ற விடயங்கள் பற்றியும் இப்புத்தகத்தில் குறிப்புகள் உள்ளன.  

இவர் ஒரு புகழ் பெற்ற கட்டிடக்கலைஞராகவும், அவர்காலத்தின் அறிவுத்துறைகளிலும், தொழில்நுட்பத்திலும், பரந்த புலமையுள்ளவராகவும் போற்றப்படுகின்ற அதேவேளை, இவர் தன் காலத்துக்கு முந்தியகாலத்து விடயங்கள் பற்றியே சிலாகித்து எழுதியுள்ளாரென்றும், பழமைவாதியாக விளங்கினாரென்றும் இவரைக் குற்றம் சாட்டுபவர்களும் உள்ளனர். மனித சமுதாயத்துக்குப் புதிதாக எதையும் இவர் வழங்கவில்லை என்றும் இவர்கள் கூறுகிறார்கள்.  

## வெளியிணைப்புகள்
- *The Ten Books on Architecture* இலத்தீன் மூலமும், ஆங்கில மொழிபெயர்ப்பும்.
- *The Ten Books on Architecture* பர்சியஸ் கிளாசிக் சேமிப்பு (Perseus Classics Collection) தளத்திலிருந்து. இலத்தீன் மற்றும் ஆங்கில உரைகள். படிமங்கள். இலத்தீன் பகுதிக்கு அகராதி இணைப்புகள் உண்டு.
- இலத்தீன் உரை, பதிப்பு 2
# மீடியாவிக்கி:Readonlytext

விக்கிபீடியா தரவுத்தளம் தற்போது பூட்டப்பட்டுள்ளது. இந்த நடவடிக்கை, வழமையான பராமரிப்புக்காக இருக்கலாம். தற்பொழுது, உங்களால் புதிய பதிவுகளோ திருத்தங்களோ செய்ய முடியாது. கூடிய விரைவில் தரவுத்தளம் இயல்பு நிலைக்கு கொண்டுவரப்படும் என நீங்கள் எதிர்பார்க்கலாம்.  

இந்த விளக்கத்தை இதனைப் பூட்டிய நிர்வாகி வழங்கியுள்ளார்:  
<p>$1
# மீடியாவிக்கி:Blockedtext

உங்கள் பயனர் பெயர் அல்லது IP முகவரி $1 ஆல் தடுக்கப்பட்டுள்ளது. கொடுக்கப்பட்ட காரணம்: $2  
இது பற்றிப் பேசுவதற்கு $1 ஐயோ அல்லது ஒருவரையோ நீங்கள் தொடர்புகொள்ளலாம்.  
பயனர் விருப்பத் தேர்வுகளில்</wiki/Special:Preferences> உங்களுடைய செல்லுபடியாகக்கூடிய மின்னஞ்சல் முகவரி பதியப்பட்டிராவிட்டால் "இப்பயனருக்கு மின்னஞ்சல்" வசதியை நீங்கள் உபயோகிக்க முடியாது என்பதைக் கவனிக்கவும்.  
உங்கள் ஐபி முகவரி $3. தயவுசெய்து இந்த ஐபி முகவரியை விசாரிப்புகளைச் செய்யும்போது குறிப்பிடவும்.  

எல்லா AOL பயனர்களுக்குமான குறிப்பு:  

குறிப்பிட்ட ஏஓஎல் (AOL) பயனர் ஒருவருடைய தொடர்ந்த விஷமச் செயல்கள் காரணமாக விக்கிப்பீடியா அடிக்கடி ஏஓஎல் proxy யை தடுக்கிறது. துரதிர்ஷ்டவசமாக ஒரு proxy வழங்கனை பெருமளவு ஏஓஎல் பயனர்கள் பயன்படுத்தக் கூடும், அதனால் அப்பாவி ஏஓஎல் பயனர்களும் அடிக்கடி தடுக்கப்படுகிறார்கள். இதனால் ஏற்படும் வசதியீனங்களுக்கு மன்னிப்புக் கோருகிறோம். இது உங்களுக்கு நிகழ்ந்திருந்தால், தயவுசெய்து ஒரு ஏஓஎல் மின்னஞ்சல் முகவரியை உபயோகித்து, நிர்வாகியொருவருக்கு அஞ்சல் செய்யுங்கள். மேலே கொடுக்கப்பட்டுள்ள ஐபி முகவரியைக் குறிப்பிட மறவாதீர்கள்.
# மீடியாவிக்கி:Anontalkpagetext

----''தாங்கள், தமிழ் விக்கிப்பீடியாவின் பயனர் கணக்கு உருவாக்காத புதியவராகவோ அல்லது பயனர் கணக்கு உருவாக்கி புகுபதிகை செய்ய மறந்த நிலையில் இப்பக்கத்திற்கு வந்தவராகவோ இருக்கலாம். தற்போதைய நிலையில் அடையாளம் காணமுடியாதவராக தாங்கள் இருப்பதால், தங்களைத் தாங்கள் உபயோகித்த இணைய விதிமுறை இலக்கம் (I.P.Number)கொண்டு அடையாளப்படுத்த வேண்டியுள்ளது. இந்த நிலையைத் தவிர்க்கத் தமிழ் விக்கிப்பீடியாவில் தங்களுக்கென ஒரு பயனர் பக்கத்தை உருவாக்கிக் கொள்ளலாம். இந்தப் பயனர் பக்கத்தின் உரையாடல் பக்கம் தங்களுடன் தொடர்பு கொள்வதற்கும் கருத்துப் பரிமாற்றத்திற்கும் உதவியாக இருக்கும்.  

தங்களுக்காக ஒரு பயனர் பக்கம் உருவாக்கிக் கொள்வது என்பது மிகவும் எளிதானது. இங்கு தங்களுக்கான புதிய கணக்கொன்றைத் தொடங்கி உங்களுக்கான பயனர் பக்கத்தை உருவாக்கிக் கொள்ள வேண்டுகிறோம், அல்லது புகுபதிகை செய்திட வேண்டுகிறோம்.''
# மீடியாவிக்கி:Noarticletext

<div>**இந்தத் தலைப்புடைய கட்டுரை தற்பொழுது விக்கிப்பீடியாவில் இல்லை.**  
- **[ குறித்த கட்டுரையைத் தொடங்குங்கள்]**.
- [[:Search/|]] பற்றி பிற கட்டுரைகளில் தேடிப்பாருங்கள்.
- [[:wikt::|]] பற்றி, விக்கிமீடியாவின் இன்னொரு திட்டமான விக்சனரியில் தேடிப்பாருங்கள்
- [[:Commons::|]] பற்றி, விக்கிமீடியாவின் இன்னொரு திட்டமான விக்கிமீடியா காமன்ஸ்-இல் (விக்கி ஊடகப் பொதுக் களஞ்சியம்) தேடிப்பாருங்கள்
- இந்த பக்கத்துடன் இணைக்கப்பட்டிருக்கும் பிற பக்கங்களை பாருங்கள்
---
- **சில சமயம், தரவுத் தளத்தை இற்றைப்படுத்துவதில் உள்ள தாமதம் காரணமாக, சில நிமிடங்களுக்கு முன்னர் நீங்கள் இந்தப் பக்கத்தை உருவாக்கியிருந்தும் அது இன்னும் தோன்றாமல் இருக்கக்கூடும்.** அப்படியெனில், தயவு செய்து இந்தப் பக்கத்தை [ purge] செய்ய முயலுங்கள். இல்லையெனில், இன்னும் சிறிது நேரம் கழித்து இந்தப் பக்கத்தை பார்க்க முயன்றுவிட்டு, அதன் பிறகு மறுபடியும் இந்தக் கட்டுரையை எழுத முயலலாம்.
- ஒருவேளை, முன்னர் இந்தத் தலைப்பில் நீங்கள் எழுதிய கட்டுரை நீக்கப்பட்டிருக்கக் கூடும். விவரங்களுக்கு, **[ நீக்கப்பட்ட பங்களிப்புகள்]** பக்கத்தைப் பார்க்கவும்.</div>
# மீடியாவிக்கி:Histlegend

<div id="histlegend"><span>கீழுள்ள பட்டியலில் குறிப்பிட்ட பதிப்பைக் காண, அதன் தேதியை சொடுக்குங்கள்.</span> <span>மேலதிக உதவிக்கு: பக்க வரலாற்றையோ, தொகுத்தல் சுருக்கத்தையோ பார்க்கலாம்.</span>  
<div> புறக்கருவிகள்: பொதுப் புள்ளிவிபரம் **·**</span> <span> வரலாற்றில் தேட **·**</span> <span>கவனிப்பவர்களின் எண்ணிக்கை **·**</span> <span>[//tools.wmflabs.org/pageviews?pages=&project=ta.wikipedia.org பார்க்கப்பட்ட புள்ளிவிபரம்] **·**</span> <span>அடிப்படைத் தகவல்  
</div>  
---
<span>*(நடப்பு)* = தற்போதை பதிப்பிலிருந்து மாற்றம்,</span> <span>*(முந்தைய)* = முந்தைய பதிப்பிலிருந்து மாற்றம்,</span> <span>&nbsp;**சி** = சிறு தொகுப்பு</span></div>  
---
# மீடியாவிக்கி:Nogomatch

<span>அத்தலைப்புடைய பக்கம் எதுவும் தற்பொழுது இல்லை.</span>  

<span>  
நீங்கள் விரும்பினால் அத்தலைப்பில் ஒரு கட்டுரையை **இங்கே உருவாக்கலாம்** அல்லது .  

<span>புதிய கட்டுரைகளைத் தொடங்கும் முன் அவை குறித்து விக்கிப்பீடியாவில் தேடிப் பாருங்கள். ஒரே கட்டுரைக்கரு குறித்துப் பல்வேறு தலைப்புகளில் கட்டுரைகள் எழுதப்படுவதைத் தவிர்க்க இது உதவும்.</span>  
</span>
# மீடியாவிக்கி:Uploadtext

<div> <big>You can also upload files under a **free license** (no fair use!) to the **Wikimedia Commons**, a shared repository of content which can be used on all Wikimedia projects in all languages. **Uploading your files to Commons is highly recommended**.</big></div>  

## கோப்பைப் பதிவேற்றும் முன் நீங்கள் அறிய வேண்டியன
கவனிக்கவும்! இங்கே பதிவேற்றம் செய்யுமுன், விக்கிபீடியாவின் **** வாசித்துப் பின்பற்றுவதை உறுதிப்படுத்திக் கொள்ளவும்.  
நீங்கள் குறித்த பெயருடைய கோப்பு எற்கெனவே விக்கிபீடியாவில் இருக்குமாயின், அது எச்சரிக்கை கொடாமல் பிரதியீடு செய்யப்படும். எனவே கோப்பொன்றை இற்றைப்படுத்துவது (update) உங்கள் நோக்கமாக இல்லாவிடில், அதே பெயரில் வேறு கோப்பு இல்லை என்பதை முதலில் உறுதிப்படுத்தவும்.  
முன்னர் பதிவேற்றம் செய்யப்பட்ட படிமங்களைப் பார்ப்பதற்கு அல்லது தேடுவதற்கு, பதிவேற்றம் செய்யப்பட்ட படிமங்களின் பட்டியலுக்குச் செல்லவும். பதிவேற்றங்களும் நீக்கல்களும் பதிவேற்றப் பதிகையில் ( log ) பதியப்பட்டுள்ளன.  

## கோப்பைப் பதிவேற்றும் முறை

உங்கள் கட்டுரைகளில் பயன்படவுள்ள புதிய படிமங்களைப் பதிவேற்றுவதற்கு கீழேயுள்ள படிவத்தைப் பயன்படுத்தவும். பெரும்பாலான உலாவிகளில், கோப்புத் திறக்கும் உரையாடல் பெட்டியைக் காட்டும் உங்கள் இயக்க முறைமையின் (operating system) இயல்பான ஒரு "Browse..." பொத்தானைக் காணலாம். ஒரு கோப்பைத் தெரிவுசெய்யும்போது, அதன் பெயர், பொத்தானுக்கு அருகிலுள்ள உரைப்புலத்தில் நிரப்பப்படும். கோப்பைப் பதிவேற்றம் செய்வதன் மூலம் எந்தப் பதிப்புரிமையையும் மீறவில்லை என்பதை உறுதிப்படுத்த அதற்குரிய கட்டத்திலும் நீங்கள் குறியிடவேண்டும். பதிவேற்றத்தை நிறைவுசெய்வதற்கு "பதிவேற்று" பொத்தானை அழுத்தவும். உங்கள் வலையக இணைப்பு வேகம் குறைந்ததாக இருப்பின், இதற்குச் சிறிது நேரம் எடுக்கக்கூடும்.  
புகைப்படப் படிமங்களுக்கு JPEG யும், வரைபடங்களுக்கும் ஏனைய குறியீட்டுப் படிமங்களுக்கும் PNG யும், ஒலிக் கோப்புகளுக்கு OGG யும் விரும்பத்தக்க வடிவங்களாகும்.  

குழப்பத்தைத் தவிர்ப்பதற்குத் தயவுசெய்து உங்கள் கோப்புகளுக்கு விபரமாகப் பெயரிடவும். உங்கள் கட்டுரைகளில் படிமங்களைச் சேர்ப்பதற்கு,  
<b></b> அல்லது <b></b> இணைப்பு வடிவத்தையும், ஒலிகளுக்கு <b></b> இணைப்பு வடிவத்தையும் பயன்படுத்தவும்.  
<p>விக்கிபீடியா பக்கங்களைப் பொறுத்தவரை, கலைக்களஞ்சியத்துக்கு உதவும் என்று மற்றவர்கள் கருதினால், உங்கள் பதிவேற்றத்தைத் தொகுக்கவோ அல்லது நீக்கவோ முடியும். அத்துடன் நீங்கள் இந்த முறைமையைத் துஷ்பிரயோகம் செய்தால், பதிவேற்றம் செய்வதிலிருந்து தடுக்கப்படவும் கூடும் என்பதையும் கவனிக்கவும்.  

<p>**உங்களுடைய சொந்த ஆக்கங்களை க்னூ கட்டற்ற ஆக்க உரிமத்தின் அடிப்படையிலோ அல்லது பொது உரிமைப் பரப்பிலோ பகிர முன்வாருங்கள்.**</p>  

<p>**மூலமும் உரிமமும் கட்டாயம் தரப்பட வேண்டும், இல்லாவிட்டால் படிமங்கள் வேகமாக நீக்கப்படலாம்.** </p>  

<hr>  
### உதவி வார்ப்புருக்கள்
| | | | | | | |  

<hr>
# மீடியாவிக்கி:Sitestatstext


தமிழ் விக்கிபீடியா தளத்தில் <b>$2</b> கட்டுரைகள் உள்ளன.  

உரையாடல் பக்கங்கள், விக்கிபீடியா பற்றிய பக்கங்கள், குறும்பக்கங்கள், வழிமாற்றிகள், வார்ப்புருக்கள், படிம விளக்கப் பக்கங்கள், பகுப்புப் பக்கங்கள், வலைவாசல்கள், பயனர் பக்கங்கள் மற்றும் கட்டுரைத் தரத்தில் இல்லாதிருக்கக்கூடிய ஏனைய பக்கங்களையும் சேர்த்து தமிழ் விக்கிபீடியா தரவுத் தளத்தில் மொத்தம் <b>$1</b> பக்கங்கள் உள்ளன.<p>  

மீடியாவிக்கி மென்பொருள் தரமுயர்த்தப்பட்டதிலிருந்து (நவம்பர் 20, 2003) <b>$4</b> முறை இத்தளம் தொகுக்கப்பட்டிருக்கிறது. இது ஒரு பக்கத்துக்கு சராசரி <b>$5</b> தொகுப்புகள் ஆகும். இந்த எண்ணிக்கை பதிவு செய்யாத பயனர்களின் தொகுப்புகளையும் உள்ளடக்கும்.
# மீடியாவிக்கி:Userstatstext

<b>[[special:statistics|]]</b> பயனர் கணக்குகள் பதிவு செய்யப்பட்டுள்ளன. இவற்றில் <b>[[special:statistics|]]</b> பயனர் கணக்குகளை நிர்வாகிகள் கொண்டுள்ளனர். ( பக்கத்தைப் பார்க்கவும்).  

## பிற புள்ளிவிபரங்கள்
- தமிழ் விக்கிபீடியா புள்ளிவிவரங்கள் (அட்டவணை)
- தமிழ் விக்கிபீடியா புள்ளிவிவரங்கள் (வரைபடம்)
- [//en.wikipedia.org/wikistats/EN/TablesArticlesTotal.htm அனைத்துமொழிப் புள்ளிவிபரங்கள் (அட்டவணை)]
- [//en.wikipedia.org/wikistats/EN/TablesRecentTrends.htm அனைத்துமொழிப் புள்ளிவிபரங்கள் (வரைபடம்)]
- [//meta.wikimedia.org/wiki/List_of_Wikipedias மொழிவாரி விக்கிபீடியா பட்டியல் (தமிழ்:71: நவம்பர் 8-2006)]
- அதிகம் பார்க்கப்பட்ட 100 தமிழ் விக்கிபீடியா பக்கங்கள்
- :en:Category:Wikipedia statistics
- த.வி. தரவுகள் - பயனர்கள் எங்கிருந்து வருகின்றார்கள்?
-
# மீடியாவிக்கி:Disambiguationspage

Admins, please maintain this page by including links to all disambiguation templates and any redirects to them.  

The list is used by Special:Disambiguations to show any pages linking to disambiguation articles. The list will also be used by various bots.  

<small>Note: This page may be translated and reformatted. Any links to **** will be treated as links to disambiguation templates.</small>  

- வார்ப்புரு:பக்கவழி நெறிப்படுத்தல்
# மீடியாவிக்கி:Blockiptext

ஒரு குறிப்பிட்ட ஐபி முகவரி அல்லது பயனரிடமிருந்து எழுத்து அணுக்கத்தைத் தடுப்பதற்குக் கீழேயுள்ள படிவத்தை உபயோகிக்கவும். இது விஷமத்தனத்தைத் தடுப்பதற்கும் க்கு எற்புடைய வகையிலும் மட்டுமே பயன்படுத்தப்பட வேண்டும்.  
குறிப்பிட்ட காரணமொன்றைக் கீழே நிரப்புக (உதாரணமாக, விஷமத்தனத்துக்கு உள்ளான பக்கங்களை எடுத்துக் காட்டவும்).
# மீடியாவிக்கி:Movepagetalktext

நீங்கள் பக்கத்தைப் பெயர்வெளிகள் (namespaces) இடையே நகர்த்துகிறீர்கள் என்றோ,  
ஒரு வெறுமையில்லாத பேச்சுப் பக்கம் புதிய பெயரில் ஏற்கெனவேயிருந்தோ, அல்லது  
நீங்கள் கீழேயுள்ள கட்டத்தில் குறியிடாமல் விடுகிறீர்கள் என்றோ **இல்லாவிடில்** சேர்ந்திருக்கும் பேச்சுப் பக்கம், ஏதாவது இருந்தால், தன்னியக்கமாக அதனுடன் நகர்த்தப்படும்.  
இப்படியான சந்தர்ப்பங்களில், விரும்பினால், நகர்த்தலையோ அல்லது ஒன்றிணைத்தலையோ நீங்கள் கைவினையாகச் செய்யவேண்டியிருக்கும்.
# குகென்ஹெயிம் அருங்காட்சியகம்



**குகென்ஹெயிம் நூதனசாலை பில்போ** ஸ்பெயின், பாஸ்க் நாட்டிலுள்ள பில்போவில் அமைந்துள்ள, ஒரு நவீனஓவிய நூதனசாலையாகும். இது, சொலொமன். ஆர் குகென்ஹெயிம் பவுண்டேஷன் நிறுவனத்தின் பல நூதனசாலைகளுள் ஒன்றாகும்.  

பிராங்க் கெரி (*Frank Gehry*) என்னும் கட்டிடக்கலைஞருடைய நிறுவனத்தினால் வடிவமைக்கப்பட்ட இக் கட்டிடம், 1997ல் பொதுமக்களுக்காகத் திறந்துவைக்கப்பட்டதுமே, உலகின் கவர்ச்சிகரமான, நவீன கட்டிடங்களிலொன்றாகப் பிரபலமானது. இந்த நூதனசாலையின் வடிவமைப்பும், கட்டுமானமும், பிராங்க் கெரியின் பாணியினதும், வழிமுறைகளினதும் ஒரு எடுத்துக்காட்டாக விளங்குகிறது. கெரியின் மற்ற கட்டிடங்களைப் போலவே, இக் கட்டிடமும், தீவிர சிற்பத்தன்மையுடையதாகவும், இயல்பான வளைவுகளைக் கொண்டதாகவும் அமைந்துள்ளது. முழுக்கட்டிடத்தில் எங்கேயுமே தட்டையான மேற்பரப்பு இல்லையென்று கூறப்படுகிறது. நெடுஞ்சாலைப் பாலமொன்று கட்டிடத்தின் ஒரு பகுதிக்குக் குறுக்கே செல்கிறது, கட்டிடத்தின் பெரும் பகுதி, கடதாசித் தடிப்புள்ள டைட்டேனியம் தகடுகளால் மூடப்பட்டுள்ளது.  

கட்டிடம், துறைமுக நகரமொன்றில் அமைக்கப்பட்டதால், ஒரு கப்பலைப்போலத் தோன்றவேண்டுமென்று எதிர்பார்க்கப்பட்டது. இதன் மினுக்கமான தகடுகள் மீன் செதில்களை ஒத்துள்ளன. இவை, கெரியின் வடிவமைப்புகளில் அடிக்கடி காணப்படும் organic வடிவங்களைக் குறிப்பாக மீன்போன்ற அமைப்புக்களைப் பிரதிபலிப்பதுடன், அது அமைந்திருக்கும் நேர்வியன் ஆற்றையும் நினைவூட்டுகிறது.  

அத்துடன் கெரியின் வழமையான தன்மைக்கு ஒப்பக் கட்டிடம் தனித்துவமான, காலத்தோடிசைந்த தொழில்நுட்பத்தின் உற்பத்தியாகவும் உள்ளது. கட்டிடத்தின் வடிவமைப்பில் பெருமளவுக்குக் கணினி உதவி வடிவமைப்பு (*Computer aided design*) முதலியன பயன்படுத்தப்பட்டன. கட்டிட அமைப்பின் கணனி simulations, முந்திய சகாப்தத்தின் கட்டிடக்கலைஞர்களால் நினைத்துப் பார்த்திருக்க முடியாத பல விடயங்களை முடியக்கூடியனவாக்கிற்று. கட்டுமானத்தின்போது, கற்பலகைகள் "லேசர்" எனப்படும் சீரொளிக் கதிர் கொண்டு வெட்டப்பட்டன.  

இந்த நூதனசாலை, பில்போ நகரத்துக்கும், பாஸ்க் நாட்டிற்குமான புத்தூக்க முயற்சிகளின் ஒரு பகுதியாகத் திறந்துவைக்கப்பட்டது. திறந்துவைக்கப்பட்ட உடனேயே, குகென்ஹெயிம் பில்போ, உலகம் முழுவதிலுமிருந்து பயணிகளைக் கொண்டுவரும், ஒரு பிரபல சுற்றுலாக் கவர்ச்சியுள்ள இடமாகியது. பில்போவை உலகப்படத்தில் இடம்பெறச் செய்த பெருமையில் பெரும் பங்கு இக்கட்டிடத்துக்கும் உரியதென்று பரவலாகக் கருதப்படுகிறது.  

இங்குள்ள காட்சிப்பொருள்கள் அடிக்கடி மாறுகின்றன. பெரும்பாலானவை 20 ஆம் நூற்றாண்டுக் கலைப் பொருட்களாகும். பாரம்பரிய ஓவியங்களும், சிற்பங்களும் சிறுபான்மையே.  

## படத்டொகுப்பு
# சியேர்ஸ் கோபுரம்


**சியேர்ஸ் கோபுரம்** (Sears Tower) சிகாகோ, இலினாயிசிலுள்ள ஒரு வானளாவி (skyscraper) ஆகும். கட்டுமானப்பணிகள் 1970 ஆகஸ்ட் மாதத்தில் தொடங்கி, 1973 மே 4ல் இதன் அதியுயர் உயரத்தை அடைந்தது. இது கட்டி முடிக்கப்பட்டபோது, நியூயார்க்கிலிருந்த உலக வர்த்தக மைய இரட்டைக் கோபுரங்களை உயரத்தில் விஞ்சி உலகின் அதியுயர்ந்த கட்டிடம் என்ற பெருமை பெற்றது. இது 110 மாடிகளைக்கொண்ட 443 மீட்டர் (1454 அடி) உயரமுள்ளதாகும். இக்கட்டிடத்தின் உச்சியிலுள்ள இரண்டு தொலைக் காட்சி அண்டனாக்கள் உட்பட இந்த அமைப்பின் மொத்த உயரம் 520 மீட்டர் (1707 அடி) ஆகும். உச்சியிலுள்ள அலங்கார ஈட்டியமைப்பு உட்பட, 542 மீட்டர் உயரமான, மலேசியா, கோலாலம்பூரிலுள்ள, பெட்ரோனாஸ் கோபுரங்கள் 1997ல், உலகின் அதியுயர்ந்த கட்டிடம் என்ற பெருமையை, சியேர்ஸ் கோபுரத்திடமிருந்து தட்டிக்கொண்டது. சியேர்ஸ் கோபுரம், ஐக்கிய அமெரிக்காவின் அதியுயர்ந்த அலுவலகக் கட்டிடம் என்ற பெருமையையும், அதன் பிரதான வாயிலுக்கருகிலுள்ள நடைபாதையிலிருந்து, அண்டெனா உச்சிவரையுள்ள உயரத்துக்கான உலக சாதனையையும், இன்னும் தக்கவைத்துக்கொண்டுள்ளது. உலகின் அதி உயரமான கூரையைக் கொண்ட கட்டிடம் என்ற பெயரையும், அதிகூடிய உயரத்திலுள்ள மக்கள் பயன்படுத்தக்கூடிய தளம் என்ற பெயரையும், அண்மையில், சீன குடியரசில் கட்டப்பட்ட, தாய்ப்பே 101 என்ற கட்டிடத்திடம் இழந்தது. சிகாகோவின் பரவலாக அறியப்படும் சுற்றுலாத் தலமாக அறியப்படுகிறது.  

இக் கோபுரத்தின் மேல் தட்டிலுள்ள அவதானிப்புத் தளம், சுற்றுலாப் பயணிகள் மத்தியில் பெயர் பெற்றது.  

காற்றுள்ள நாளில், இக் கட்டிடம் ஊசலாடுவதை உல்லாசப் பயணிகள் அனுபவத்தில் அறிந்துகொள்ள முடியும். இங்கிருந்து, ஒரு தெளிவான காலநிலையுள்ள நாளில், இல்லினோயிசின் பரந்த சமவெளிக்கு மேலாகவும், மிச்சிகன் ஏரிக்கு மேலாகவும், நெடுந்தூரம் பார்க்க முடியும்.  

இவ்வளவு உயரத்திலிருந்து பார்க்கக் கூடிய வசதியிருந்தும், சிகாகோவின் இரவுக் காட்சியையும், ஏரிக் காட்சியையும் காண்பதற்கு, ஜோன் ஹன்னொக் கட்டிடம் கொண்டுள்ளது போன்ற ஒரு நல்ல அமைவிடம், சியேர்ஸ் கோபுரத்துக்கு இல்லை.
# பீசாவின் சாய்ந்த கோபுரம்



**பீசாவின் சாய்ந்த கோபுரம்** (*Leaning Tower of Pisa இத்தாலியம் )*) இத்தாலியின் பீசா நகரில் உள்ள பீசா பேராலயத்தின் மணிக்கோபுரமாகும். இது நிமிர்ந்து நிற்பதற்கே கட்டப்பட்டதாயினும், ஆகஸ்ட் 9, 1173ல் கட்டுமானம் ஆரம்பிக்கப்பட்ட போதே சாயத் தொடங்கியதாகக் கூறப்படுகிறது.  

நிலத்திலிருந்து கோபுரத்தின் உயரம் 55 மீட்டர் ஆகும். இதன் நிறை . என்று கணிக்கப்பட்டுள்ளது. இதன் தற்போதைய சரிவு சுமார் 10%. இது 297 படிகளைக் கொண்டுள்ளது.  

இத்தாலிய அரசாங்கம் இந்த சாயும் கோபுரம் விழுந்து விடாமல் பாதுகாக்க உதவும்படி 1964, பெப்ரவரி 27ல் கோரிக்கை விடுத்தது.  

1990, சனவரி 7ல் இக் கோபுரம் பாதுகாப்புக் காரணங்களுக்காக, பொதுமக்களுக்கு மூடப்பட்டது.  

அண்மையில் கோபுரத்தின் சரிவுக் கோணத்தைக் குறைப்பதற்காகச் சில கட்டுமானப் பணிகள் நடைபெற்றன. 10 ஆண்டு வேலைகளுக்குப்பின் 2001, சூன் 16ல் மீண்டும் பொதுமக்களுக்குத் திறந்துவிடப்பட்டது.
# சீன வங்கிக் கோபுரம்


**சீன வங்கிக் கோபுரம்** (சுருக்கம்: BOC கோபுரம்) இது ஹொங்கொங்கில் அமைக்கப்பட்டுள்ள சீன வங்கியின் தலைமையகம் ஆகும். இதன் அமைவிடம் ஹொங்கொங் தீவின் , சென்ட்ரல் மற்றும் மேற்கு மாவட்டத்தில் இலக்கம்-1 கார்டன் வீதி, சென்ட்ரல் நகரில் உள்ளது. உலகில் அதிக வானளாவிகளைக் கொண்ட நாடாக ஹொங்கொங்காக விளங்கியப்போதும், ஹொங்கொங் கட்டிக்கலையின் தனித்துவமானச் சின்னமாக இந்த **சீன வங்கிக் கோபுரம்** விளங்குகின்றது என்பது குறிப்பிடத்தக்கது. இதனை ஹொங்கொங்கின் அடையாளச் சின்னம் (Hong Kong's icon) என்றும் குறிப்பிடுவர்.  

## கட்டட வடிவமைப்பு
இந்த கட்டடத்தை வடிவமைத்த கட்டடக் கலைஞரின் பெயர் **யெஹ் மிங் பெய்** *(Ieoh Ming Pei)* எனும் அமெரிக்கச் சீனராகும். தனது கட்டட வடிவமைப்புத் துறையில் பல விருதுகளையும் இவர் பெற்றவராவர். இவரை சுருக்கமாக இவரின் பெயரின் முதலெழுத்துக்களைக் கொண்டு ஐ. எம். பெய்) என அழைக்கப்படுகிறார். இக்கட்டடத்தின் உயரம் (1,033.5 அடிகள்) 315 மீட்டராகும். கட்டடத்தின் முனையில் பொருத்தப்பட்டிருக்கும் இரண்டு கூர்முனைகளின் உயரத்தையும் சேர்த்து கணக்கிட்டால் இதன் முழு உயரம் (1,205.4 அடிகள்) 367.4 மீட்டராகும். இக்கட்டடம் 72 மாடிகளை கொண்டுள்ளது. இக்கட்டடம் கட்டிமுடிக்கப்பட்ட காலகட்டத்தில் (1989 - 1992) ஹொங்கொங்கின் அதிக உயரமான கட்டடமாக இது விளங்கியது. அக்காலகட்டத்தில் ஆசியாவிலேயே அதிக உயரமான கட்டமாகவும் இதுவே விளங்கியுள்ளது. தற்போது இதனை விடவும் உயரமான கட்டடங்கள் பல ஹொங்கொங்கில் எழுந்துள்ளன. இருப்பினும் இக்கட்டடத்தின் வடிவமைப்பு இதன் தனித்துவத்தை க் காட்டி நிமிர்ந்து நிற்கிறது. கட்டடத்தைச் சுழ பசுமையான மரங்களும், குறும் நீர்வீழ்ச்சிகளும், பூங்காவுமாக காண்போரின் கண்களை கொள்ளை கொள்ளும் வகையில் வடிவமைக்கப்பட்டுள்ளன. ஹொங்கொங் வரும் சுற்றுலா பயணிகளை ஈர்க்கும் கட்டடங்களில் இதுவும் ஒன்றாகும்.  

இந்த சீன வங்கி கோபுரம் குறித்து, சீனப் பாரம்பரியக் கட்டடக்கலை பெங் சுயி நிபுணர்கள் இதன் கூரிய விளிம்புகள் குறித்து விமர்சித்துள்ளனர். இந்த விளிம்புகள் இரவு நேரத்தில் வெள்ளை மின் கோடுகளாக மிளிரும்.  

## வரலாறு
இக்கட்டிடம் கட்டப்பட்டிருக்கும் நிலப்பரப்பு, பிரித்தானியரினால் கட்டப்பட்ட பழமையான கட்டிடங்களில் ஒன்றான முறே இல்லம் அமைக்கப்பட்டிருந்த இடமாகும். இந்த முறே இல்லத்தின் ஒவ்வொரு கற்களாகப் பெயர்த்தெடுத்து, அவற்றை அப்படியே கடல் வழியூடாக கப்பலில் ஏற்றிச்சென்று ஹொங்கொங் தீவின் கிழக்கில், ஸ்டேன்லி எனும் இடத்தில் அதன் வடிவமைப்போ, கட்டிடச் சிதைவோ இல்லாமல் அப்படியே மீளெழுப்பப்பட்டுள்ளது. அதன் பின்னர் அந்த முறே இல்லம் அமைந்திருந்த நிலப்பரப்பில் 1985 ஆம் ஆண்டு சீன வங்கிக் கோபுரத்திற்கான கட்டுமானப் பணிகள் ஆரம்பம் ஆகின. கட்டிட நிர்மானப் பணிகள் நிறைவடைந்து, 1990 ஆம் ஆண்டு, மே மாதம் 7 ஆம் திகதி கட்டிடம் திறந்து வைக்கப்பட்டது.  

## கட்டிட மாடிகள்
72 மாடிகளைக் கொண்ட இந்தக் கட்டிடத்தில் அடிப்பகுதியில் உள்ள 19 மாடிகள் வரையிலான பகுதியும், கட்டிடத்தின் முனைப்பகுதியில் 4 மாடிகளையும் சீன வங்கியின் பணிகளுக்காக பயன்படுத்தப்படுகிறது. ஏனைய மாடிகள் அனைத்தும் பிற நிறுவனங்களுக்கு குத்தகைக்கு கொடுக்கப்பட்டுள்ளன.  

## துணை நூல்கள்
- மு. அப்பாஸ் மந்திரி. (2001). *உலக நாடுகளும் விவரங்களும்*. சென்னை: குட்புக்ஸ் பதிப்பகம்.
# கட்டிட வகைகள்


கட்டிடவகைகள் சிலவற்றின் பட்டியல் கீழே தரப்பட்டுள்ளது. இது சகல வகைகளையும் உள்ளடக்கிய முழுமையான பட்டியல் அல்ல. முழுமையான பட்டியலொன்றை உருவாக்குவதற்கான முதற்படியாகும்.  

குறிப்பிட்ட தனிக் கட்டிடங்களுக்கு, கட்டிடங்களின் பட்டியல் பார்க்கவும்.  

- **வர்த்தகக் கட்டிடங்கள்:**
  - வங்கி
  - சந்தை
  - அலுவலகம்
  - கடை
  - பேரங்காடி (Shopping mall)
  - பங்குச்சந்தை(Stock exchange)
  - பெருஞ்சந்தை(Supermarket)

- **தொழில்துறை சார்ந்த கட்டிடங்கள்:**
  - தொழிற்சாலை

- **குடியிருப்புகள்:**
  - அடுக்ககம்
  - தங்கு விடுதிகள்
  - வீடு

- **கல்வி சார்ந்த கட்டிடங்கள்:**
  - கல்லூரி
  - பாடசாலை
  - பல்கலைக்கழகம்
  - நூலகம்
  - கண்காட்சியகங்கள்
  - அருங்காட்சியகம்
    - ஒவியக் காட்சியகங்கள்

- **பொழுதுபோக்குக்குரிய கட்டிடங்கள்:**
  - கலையரங்கம் (Theater)
    - நாடக அரங்கம்
    - திறந்த அரங்கம் (Amphitheater)
    - Concert hall
    - திரையரங்கு
    - Opera house
    - ஒத்தின்னியம்

- **அரச கட்டிடங்கள்:**
  - செயலகம்
  - அரண்மனை
  - நாடாளுமன்றம்

- **மருத்துவம் சார்ந்த கட்டிடங்கள்:**
  - மருத்துவமனை

- **படையினர் கட்டிடங்கள்:**
  - படைத்தளம்
  - கோட்டை
  - காவற்கோபுரம்

- **களஞ்சியம்:**
  - கிட்டங்கி

- **வாகனத் தரிப்பிடம்:**
  - பல்தளத் தரிப்பிடம்
  - கொட்டகை

- **விளையாட்டு தொடர்பான கட்டிடங்கள்:**
  - உடற்பயிற்சிக் கூடம்
  - உள்ளக விளையாட்டரங்கு
  - விளையாட்டு மைதானம்
  - நீச்சல் குளங்கள்

- **சமயம்சார்ந்த கட்டிடங்கள்:**
  - தேவாலயம்(Church)
    - பசிலிக்கா
    - பேராலயம்
    - கட்டிடம்|சிற்றாலயம்
  - இந்துக்கோயில்
  - புத்தகோயில்
  - குருதர்பார்
  - மசூதி

- **சமாதிகள்:**
  - பிரமிட்

- **பயணம்:**
  - விடுதி(Hotel)
    - Motel
  - மடங்கள்
    - பயணவழி மடங்கள்
    - கோயில் மடங்கள்
    - சந்தை மடங்கள்

- **போக்குவரத்து நிலையங்கள்:**
  - வானூர்தி நிலையம்
  - பேருந்து நிலையம்
  - பாதாள தொடர்வண்டி நிலையம்
  - தொடர்வண்டி நிலையம்
  - துறைமுகம்
    - கலங்கரை விளக்கம்

- **வேறு பயன்பாட்டுக்குரிய கட்டிடங்கள்:**
  - மணிக்கூட்டுக் கோபுரம்
# பலவகை வீடுகளின் பட்டியல்



உலகம் முழுவதிலும், மனிதர்கள் வாழ்வதற்காகக் கட்டப்பட்ட, சிறிதும் பெரிதுமான பல நூறு வகையான வீடுகள் காணப்படுகின்றன. இவற்றைக் கட்ட பயன்படுத்தப்பட்ட பொருட்கள், அமைந்துள்ள இடம், வீட்டின் அளவு என்பன எப்படியிருந்தாலும், இவை அனைத்துமே, மனித இனத்தின் வரலாறு, பண்பாடு போன்ற கூறுகள் தொடர்பில் ஏராளமான தகவல்களைத் தம்முள் அடக்கிவைத்துள்ளன. இவற்றில் பொதிந்துள்ள தத்துவங்களும், குறியீட்டு அர்த்தங்களும் ஆர்வத்தை தூண்டுபவை. உலகிலுள்ள பல்வேறு இனங்களும், இனக்குழுக்களும், தங்கள் வாழிடங்களில் அமைத்துக்கொண்டுள்ள வீடுகள் சில கீழே பட்டியலிடப்பட்டுள்ளன.  

<table ="1" cellpadding="1">  
<tr>  
<td>**பெயர்**</td>  
<td>**இனம்** </td>  
<td>**அமைவிடம்** </td>  
<td>**விபரங்கள்**</td>  
</tr>  

<tr>  
<td>இக்லூ</td>  
<td>எஸ்கிமோவர்</td>  
<td>வடதுருவப் பகுதிகள்</td>  
<td>&nbsp;</td>  
</tr>  

<tr>  
<td>தெப்பீ</td>  
<td>செவ்விந்தியர்</td>  
<td>&nbsp;</td>  
<td>&nbsp;</td>  
</tr>  

<tr>  
<td>இன்கா</td>  
<td>&nbsp;</td>  
<td>&nbsp;</td>  
<td>&nbsp;</td>  
</tr>  
<tr>  
<td>யூர்ட்</td>  
<td>மொங்கோல்</td>  
<td>&nbsp;</td>  
<td>&nbsp;</td>  
</tr>  
<tr>  
<td>நூத்கா வீடு</td>  
<td>&nbsp;</td>  
<td>வடமேற்கு அமெரிக்கா</td>  
<td>&nbsp;</td>  
</tr>  
<tr>  
<td>வைவாய் வீடு</td>  
<td>&nbsp;</td>  
<td>குயானா, தெ.அமெரிக்கா</td>  
<td>&nbsp;</td>  
</tr>  

<tr>  
<td>&nbsp;</td>  
<td>&nbsp;</td>  
<td>&nbsp;</td>  
<td>&nbsp;</td>  
</tr>  
</table>
# பனிக் கட்டிக் குடில்



**பனிக் கட்டிக் குடில்** அல்லது **இக்லூ** (*Igloo*) என்பது பனிக்கட்டிகளைக்கொண்டு கட்டப்படும் வீடுகளாகும். ஆர்க்டிக் பகுதிகளில் வாழ்கின்ற எஸ்கிமோவர்கள் இவ்வாறான வீடுகளைக் கட்டுகிறார்கள். இவ்வீடுகள் பார்ப்பதற்கு இது அரைக்கோள வடிவம் கொண்டதாகத் தோற்றமளிக்கிறது. என்றாலும் உண்மையில் இது பரவளையவுரு (paraboloid) வடிவம் கொண்டது. இந்த வடிவம் மிக அழுத்தத்தில் அந்த பனிகட்டிகள் ஒன்றோடொன்று இணைந்து இருப்பதற்கு உதவுகிறது. பனிக் கட்டிக் குடில் பெரும்பாலும், கனடாவின் கனடாவின் வட எல்லையில் வாழும் பழங்குடிகளான இனூயிட் மக்களோடு சம்பந்தப்படுத்தப்படுகிறது. இங்கே மழைக் காலத்தில் வேட்டையாடுபவர்களால் இந்தப் பனிக்கட்டி வீடுகள் தற்காலிக வாழும் இடங்களாகப் பயன்படுத்தப்படுகின்றன.  

வெட்டி அவற்றை உகந்த முறையில் அடுக்குவதற்கு இடந்தரும் வகையில், போதிய அளவு பலமுள்ளவையாக, இக்லூ கட்டப் பயன்படும் பனிக்கட்டிகள் இருக்கவேண்டியது அவசியம். காற்றினால் அடித்துவரப்பட்ட பனியே பனிக் கட்டிக் குடில் கட்டச் சிறந்ததெனக் கூறப்படுகின்றது. இது பனிக்கட்டிப் பளிங்குகளை ஒன்றுடனொன்று பிணைத்து, இறுக்கமாக்க உதவுகிறது. பனிக்கட்டிக் குற்றிகளை வெட்டியெடுக்கும்போது உண்டாகும் பள்ளம், வழமையாகப் பனிக் கட்டிக் குடில் உட்பகுதியின் கீழ் அரைவாசியாக அமைகின்றது. வாயிற் கதவைத் திறக்கும் போது காற்று உள்ளேசெல்வதையும், வெப்ப இழப்பையும் தடுப்பதற்காகப் பெரும்பாலும் வாயிலில் ஒரு குறுகிய சுரங்கப்பாதை அமைக்கப்படும். பனிக்கட்கிகள் வெப்பத்தை கடத்தாத தன்மை கொண்டிருப்பதால், மனிதர் வாழும் இக்லூக்களின் உட்பகுதி ஆச்சரியப்படத்தக்க வகையில் இதமானதாக இருக்கும்.  

மத்திய எஸ்கிமோவர், சிறப்பாக, டேவிஸ் நீரிணையைச் சுற்றி வாழ்பவர்கள், உள்ளே வாழும் பகுதியைத் தோலால் மூடுவார்கள். இது உள்ளேயுள்ள வெப்பநிலையை 2°ச இலிருந்து 10-20°ச வரை உயர்த்தக்கூடியது.  

கட்டிடக்கலைரீதியில் பனிக் கட்டிக் குடில் தனித்துவமானது. தாங்கும் அமைப்பு எதுவுமின்றியே, தனித்தனிப் பனிக்கட்டிகளை தாங்களே ஒன்றையொன்று தாங்கும்படி அடுக்குவதன்மூலம் இதன் அரைக்கோளவடிவ "கவிமாடம்" ஐக் கட்டியெழுப்ப முடியும்.  

"இக்லூ", என்பது இனுக்டிடுட் மொழியில் "வீடு" என்ற பொருள்படும்.  

பொதுவாக மூன்று வகை பனிவீடுகள் உண்டு. அவற்றின் பரப்பளவும், நோக்கமும் வெவ்வேறானவை. மிகச் சிறிய பனிக்கட்டி வீடுகள் தற்காலிகத் தங்குதலுக்கு அதாவது ஓரிரு இரவுகள் மட்டும் தங்க இவை பயன்படுகின்றன. நடுத்தர அளவு இக்ளூக்கள் குடும்பமாக வாழ்வதற்கு ஏற்றவை. இவை ஒரே ஒரு அறை கொண்டவை. இதில் ஒன்று அல்லது இரண்டு குடும்பங்கள் தங்க முடியும். அடுத்தடுத்து பல வீடுகள் இப்படிக் கட்டப்படும். குடியிருப்பு அல்லது கிராமமாக இவை விளங்கும்.  

அடுத்து மிகப் பெரிய பனிக்கிடில் என்பது இரண்டு பகுதிகளைக் கொண்டதாக இருக்கும். ஒன்று தற்காலிகமாகத் தங்குவதற்கும். மற்றொன்று நிரந்தரமாகத் தங்குவதற்கும். இவற்றில் ஐந்து அறைகள்கூட இருக்கும். அதிகபட்சம் இருபதுபேர்கூடத் தங்கலாம். சிலசமயம் சின்னச் சின்ன பனிக்குடில்களைச் சுரங்கப்பாதைகளின் மூலம் இணைத்துப் பல குடும்பங்கள் அங்கே தங்கப் பயன்படுத்துவது உண்டு.  
- எஸ்கிமோ
- கிறீன்லாந்து
- பனி
- பனிமனிதன்
- இக்லூலிக்
- பனி விடுதி
# 1 கனடா சதுக்கம்



**1 கனடா சதுக்கம்** (1 Canada Square) என்பது இலண்டன் மாநகரில் உள்ள கேனரி வார்ஃப் என்னுமிடத்தில் அமைந்துள்ள ஒரு உயரமான கட்டிடமாகும். 1990 முதல் 2010 வரை ஐக்கிய இராச்சியத்தில் இதுவே மிகவுயர்ந்த கட்டிடமாக மதிக்கப்பட்டது. 50 மாடிகள் கொண்ட இக்கட்டிடம் தரை மட்டத்தில் இருந்து 720 அடி உயரம் (235 மீட்டர்) அளவுக்கு வானில் உயர்ந்து நின்றது. 2012 ஆம் ஆண்டில் கட்டிமுடிக்கப்பட்ட சார்டு கட்டிடம் 1 கனடா சதுக்கத்தின் இருபது ஆண்டுகால சாதனையை முறியடித்து முதல் இடத்தைப் பிடித்தது. இக்கட்டிடத்தின் உயரம் 1016 அடிகள் ( 309.6 மீட்டர்) ஆகும்.ஹட்டேர்ஸ்பீல்ட் (Huddersfield) என்னுமிடத்திலுள்ள, 330 மீட்டர் உயரமான எம்லே மூர் தொலைக்காட்சிக் கம்பமே நாட்டின் அதி உயரமான "அமைப்பு" ஆகும்.  

## பெயர்க்காரணம்
ரீச்மன் குடும்பத்துக்குச் சொந்தமான, ஒலிம்பியாவும், யோர்க்கும் என்ற கனடாவைச் சேர்ந்த நிறுவனத்தினால் கட்டப்பட்டமையாலேயே, இக்கட்டிடத்துக்குக் கனடா சதுக்கம் என்ற பெயர் வந்தது. "கனரி வார்வ்" (Canary Wharf ) பகுதியைக் கட்டும் முயற்சியில் இந் நிறுவனம் வங்குரோத்து நிலையடைந்தது.இக்கட்டிடம் "கனரி வார்வ்"இன் (Canary wharf) ஒரு பகுதியாக இருப்பதால், இது **கனரி வார்வ் கோபுரம்** என்றும் அழைக்கப்படுகிறது.  

## உட்கட்டமைப்பு
சீசர் பெல்லி என்ற முதன்மை கட்டிடக்கலை வல்லுநர் 1 கனடா சதுக்கத்தை வடிவமைத்தார். முக்கியமாக உலக நிதிநிறுவனம் மற்றும் எலிசபெத் கோபுரம் ஆகிய கட்டிடங்களை அடிப்படையாக நினைத்தே இவர் இச்சதுக்கத்தை வடிவமைத்தார். துருப்பிடிக்காத எஃகு இந்த அழகிய கட்டிடத்தின் மேற்புறத்தை அலங்கரிக்கிறது. இச்சதுக்கத்தின் உச்சியில் உள்ள ஒளிரும் பிரமீடு விமானங்களுக்கான எச்சரிக்கை விளக்காக இருருப்பதுதான் இச்சதுக்கத்தின் மிகமுக்கியமான தனிச்சிறப்பு ஆகும். தனித்துவமாகத் தெரியும் இந்த பிரமீடு உச்சிமுடி கடல்மட்டத்தில் இருந்து 800 அடி (240 மீட்டர்) உயரத்தில் உள்ளது.  

## அலுவலகம்
கீழ் தரைத் தளத்தில் சில சில்லறை வணிகக் கடைகள் இடம்பெற்றிருந்த போதிலும் இச்சதுக்கத்தில் முதன்மையாக அலுவலகங்கள் இடம்பெற்றன. 1 கனடா சதுக்கத்தில் அலுவலகங்கள் அமைந்திருப்பது பெரிய ஒரு கௌரவமாகக் கருதப்பட்டது. சனவரி 2013 நிலவரப்படி மதிப்புமிக்க இச்சதுக்கத்தின் அனைத்து பகுதிகளும் அலுவலகங்களாய் நிரம்பியிருந்தன  
இச்சதுக்கம் இலண்டனின் மைல்கல் என அங்கீகரிக்கப்பட்டது. இதனால் திரைப்படங்கள்,தொலைக்காட்சி மற்றும் இதர ஊடகங்களில் இதன் புகழ்பரவி அனைவரின் கவனத்தையும் ஈர்த்தது. ஐக்கிய இராச்சியத்தில் உள்ள உயரமான கட்டிடங்கள் என்று பட்டியலிடப்பட்டதனால் இச்சதுக்கம் மேலும் பலருடைய கவனத்தை ஈர்ப்பது தொடர்கிறது .  

## தாக்குதல்
1996 ல், இங்கு, ஐரிஷ் குடியரசு இராணுவம் (IRA) என்ற தீவிரவாத இயக்கம் குண்டுத் தாக்குதல் நடத்தியது.
# 191 பீச்ட்றீ கோபுரம்


**191 பீச்ட்றீ கோபுரம்** (பொதுவாக "பீச்ட்றீ" கோபுரமென்றே அழைக்கப்படுகிறது) அட்லான்டாவின் நான்காவது உயரமான வானளாவியாகும். 50 மாடிகளையும், 235 மீட்டர் உயரத்தையும் கொண்ட இக் கட்டிடம், உலகின் மிக உயர்ந்த 200 கட்டிடங்களுள் ஒன்றாகும்.  

மிகவும் அழகிய தோற்றம் கொண்ட இக் கட்டிடம், 1991, மற்றும் 1998 ஆம் ஆண்டுகளுக்கான போமா (BOMA) விருதைப் பெற்றது. இதன் இரண்டு கோபுரங்களினதும் முகப்புகளுக்கு "ரோசா தாந்தே" எனும் கருங்கல் பலகைகள் பதிக்கப்பட்டுள்ளன. யன்னல்கள், சாம்பல் நிற கண்ணாடிகளால் ஆனவை. ஒவ்வொரு கோபுரமும், இரவில் ஒளியூட்டப் படுகின்ற உச்சிகளைக் கொண்டுள்ளன.  

கட்டிடக்கலை நிறுவனங்களான கெண்டால்/ஹீற்றன் அசோசியேற் நிறுவனமும், ஜோன்சன்/பர்கீ ஆர்க்கிட்டெக்ட் நிறுவனமும் இக்கட்டிடத்தை வடிவமைத்துள்ளன. இக்கட்டடம் முன்னாள் முக்கிய விடுதியாகிய மஜஸ்டிக் விடுதி இருந்த இடத்தில் கட்டப்பட்டுள்ளது.
# அல் அக்சா பள்ளிவாசல்


**அல் அக்சா பள்ளிவாசல்** (அரபு:المسجد الاقصى, *மஸ்ஜித் அல்-அக்ஸா*) யெருசலேமிலுள்ள, **மாஜெத் குன்று** அல்லது **அல்-ஹாரம் ஆஷ்-ஷெரிப்** (Noble Sanctuary) எனப்படும், சமயக் கட்டிடத் தொகுதியின் ஒரு பகுதியாகும்.  

இசுலாம்களின் மரபுப்படி முகமது நபி அவர்களின் விண்ணேற்றம் இங்கிருந்தே நிகழ்ந்தது என்பது இசுலாமியர்களின் நம்பிக்கை ஆகும். இதன் காரணமாக, இந்த பள்ளிவாசல் முஸ்லிம்களின் மூன்றாவது புனிதமான பள்ளிவாசலாகக் கருதப்படுகிறது. பாறைக் குவிமாடம் இற்குப் பின்னர் (கிபி 690), கிபி 710 இல், உமயாட்டுகளால் மரத்தாலான முதலாவது அல் அக்ஸா பள்ளிவாசல் கட்டப்பட்டது. இது குறைந்தது 5 தடவையாவது மீளக்கட்டப்பட்டுள்ளது. நிலநடுக்கத்தினால், ஒரு தடவையாவது, முற்றாக அழிந்துள்ளது. கடைசியாக, பெரிய மீளமைப்பு 1035 ஆம் ஆண்டு நடைபெற்றது.  

அல் அக்சா பள்ளிவாசலே யெருசலேமிலுள்ள மிகப்பெரிய பள்ளிவாசலாகும். 5000 பேர்வரை உள்ளேயும், வெளியிலுமிருந்து தொழக்கூடிய வசதிகள் உண்டு. இக்கட்டிடத்தில், சிலுவைபடையினர்களின் (Crusader) பாணியுட்பட பல பாணிகளின் கலவை காணப்படுகிறது. சிலுவைபடையினர் யெருசலேமைக் கைப்பற்றி வைத்திருந்தபோது, இந்த பள்ளிவாசல் ஓர் அரண்மனையாகப் பயன்படுத்தினார்கள். முற்காலத்தில் யூத ஆலயம் இருந்த இடத்தில் இந்த பள்ளிவாசல் கட்டப்பட்டது என்ற நம்பிக்கையில், அப்பொழுது இது *சொலமனின் ஆலயம்* என அழைக்கப்பட்டது. அவ்வப்போது, அல்-அகசா ஆக்கிரமிப்பு யூத தேசமான இஸ்ரேலின் ராணுவ தீவிரவாதிகளின் தாக்குதலுக்கு இலக்காக இருந்தது எனினும், பெரும்பாலான தாக்குதல்கள், பாலஸ்தீன மற்றும் ஜோர்டான் பாதுகாப்புப் படைகளால் முறியடிக்கப்பட்டது  

இம் பள்ளிவாசலின் சுற்றுமதிலின் ஒருபகுதியான மேற்குச் சுவர் யூதர்களின் வணக்கத்துக்குரியதாக இருப்பதால், யெரூசலத்தின் ஒரு சிறிய பகுதியான இது முசுலிம்கள், யூதர்களுக்கிடையேயான முறுகல் நிலைக்குக் காரணமாகக் கூடியது.
# கருநாடக இசைக் கருவிகள்

இசைக்கருவிகள் பொதுவாக மூன்று பிரிவுகளாகப் பிரிக்கப்படலாம். பெரும்பாலும் உலோகத்தால் செய்யப்பட்ட நரம்புகளைத் தட்டி இசை உருவாக்குகின்ற அடிப்படையிலமைந்த கருவிகள், **நரம்பு வாத்தியங்கள்** என்று அழைக்கப்படுகின்றன. துளைகளினூடாக அல்லது அதிர்வு மூலம் ஒலியுண்டாக்கும் ஒரு பொருள்மீது காற்றுச் செலுத்துவதன் மூலம் இசை உருவாவதை அடிப்படையாகக் கொண்ட வாத்தியங்கள் **காற்று வாத்தியங்கள்** எனப்படுகின்றன. தாள லயத்தை உருவாக்கும் கருவிகள் **தாள வாத்தியங்கள்** ஆகும்.  

## கர்நாடக இசைக் கருவிகளின் பட்டியல்

### நரம்பு வாத்தியங்கள்
- யாழ்
- வீணை2
- தம்புரா
- வயலின்
- கோட்டு வாத்தியம்

### காற்று வாத்தியங்கள்
- புல்லாங்குழல்
- நாதஸ்வரம்
- முகவீணை

### தாள வாத்தியங்கள்
- தவில்
- மிருதங்கம்
- கஞ்சிரா
- கடம்
- மோர்சிங்
- ஜலதரங்கம்
- உடுக்கை
- சல்லாரி

- இசைக் கருவிகள்
# மிருதங்கம்



**மிருதங்கம்** அல்லது **தண்ணுமை** என்பது தென்னிந்தியாவில் பயன்படுத்தப்படும் ஒரு தாள வாத்தியமாகும். மிகப்பெரும்பாலான கருநாடக இசை நிகழ்ச்சிகளில், சிறப்பாக வாய்ப்பாட்டு நிகழ்ச்சிகளில், மிருதங்கம் முக்கியமாக இடம்பெறும். மிருதங்கம் தொன்மையான வரலாற்றைக் கொண்ட ஓர் இசைக்கருவி எனக் கருதப்படுகிறது. இதையொத்த இசைக்கருவி சிந்துவெளி நாகரீக காலத்திலும் புழக்கத்திலிருந்ததற்கான ஆதாரங்கள் உள்ளன.  

'மதங்கம்' என்னும் பழந்தமிழ்ச் சொல்லின் திரிபே 'மிருதங்கம்' என்னும் வடமொழிச் சொல் எனக் கருதுகிறார்கள். தமிழின் 'மெது' என்பதே 'மிருது' எனத் திரிந்தது.  

பெரும்பாலும் பலாமரக் குற்றியைக் குடைந்து இக்கருவி செய்யப்படுகிறது. இது, இதன் வட்டவடிவ முனைகளில், ஒருமுனை, மற்றமுனையிலும் சற்றுப் பெரிதாகவும் நடுப்பாகம் இவ்விரு முனைகளின் அளவிலும் சற்றுப் பெரிய விட்டமுள்ளதாகவும் அமைந்த ஒரு பொள் உருளை வடிவினதாக அமைந்துள்ளது. திறந்த இரண்டு முனைகளும் தோலினால் மூடப்பட்டிருக்கின்றன. இத் தோற்பகுதிகள் இரண்டும் தோலினாற் செய்த வார்களினால் ஒன்றுடனொன்று இழுத்துப் பிணைக்கப்பட்டுள்ளன. வலது பக்கத்தோலில் "சோறு" என்று அழைக்கப்படும் ஒரு கரு நிறப் பதார்த்தம் நிரந்தரமாக ஒட்டப்பட்டிருக்கும். மறுபக்கத்தில் வாத்தியத்தை வாசிப்பதற்குச் சற்று முன்னர், மாவும் நீரும் கலந்த ஒரு கலவை தடவப்படும். நிகழ்ச்சி முடிவடைந்ததும் இது நீக்கப்படும்.  

மிருதங்கம் இருந்த நிலையிலேயே வாசிக்கப்படுவது வழக்கம்.  

### மிருதங்கம்

'மிருத்+அங்கம்' என்று பகுபடும் வடமொழிச் சொல்லுக்கு 'மண்ணை அங்கமாகக் கொண்டது' என்பது பொருள் என்ற போதிலும், இன்றைய மிருதங்கங்கள் மரத்தால் ஆனவை. முதிர்ந்த பலா மரத்தைக் கடைந்து செய்யப்படும் இந்த வாத்தியத்தின், நடுப்பகுதி பெருத்தும், வாசிக்கும் இரு பக்கங்களில் நடுப் படுதியை விட சிறியதாகவும் அமைந்திருக்கும். தோலால் மூடப்பட்ட இரு பக்கங்களையும், தோல்வார் இணைத்திருக்கும். வலப்பக்கத்தை வலந்தலை என்றும், இடப்பக்கத்தை இடந்தலை அல்லது தொப்பி என்றும் கூறுவர்.  

வலந்தலையின் நடுவே கரணை இடப்பட்டிருக்கும். கிட்டான் என்ற ஒரு வகைக் கல்லைப் பொடியாக்கி, அதை அரிசிச் சோற்றுடன் கலப்பதன் மூலம் கிடைக்கும் கலவைக்கு சிட்டம் என்று பெயர். இந்தச் சிட்டம் அடுக்கடுக்காய் வட்டமாக வலந்தலையின் மத்தியில் இடப்படும். இதற்குக் கரணை அல்லது சோறு என்று பெயர். இந்தக் கரணையினாலேயே மிருதங்கம் ஸ்ருதி வாத்யம் ஆகிறது. அதாவது பாடகரின் ஸ்ருதியிலேயே மிருதங்கத்தின் ஸ்ருதியையும் கூட்டிக் கொள்ளும் வசதி உண்டு. தவில், கஞ்சிரா போன்ற வாத்தியங்களும் கேட்பதற்கு இனிமையாக இருப்பினும், அவற்றை பாடகர் அல்லது வீணை, குழல் முதலான வாத்தியத்தின் ஸ்ருதியோடு சேர்த்துக் கொள்ள முடியாது.  

கடம் போன்ற வாத்யங்களுக்கும் ஸ்ருதி உண்டென்ற போதும், மிருதங்கத்தில் மட்டுமே பல்வேறு சொற்களை வாசிக்க முடியும். இந்தக் காரணங்களாலேயே மிருதங்கத்தை ராஜ வாத்தியம் என்றும் அழைப்பதுண்டு.  

சுமார் 300 ஆண்டுகளுக்கு முன் , மராட்டியர் ஆட்சியில் 'மிருதங்கம்' தமிழகத்துக்குள் நுழைந்தது என்பது இசை ஆய்வாளர்களின் ஒருமித்த கருத்து.அது வரை பஜனை, ஹரிகதை, மராட்டிய நடனங்கள் ஆகியவற்றில் வாசிக்கப்பட்டு வந்து மிருதங்கம், தஞ்சை வந்தபின் தமிழ்நாட்டின் சங்கீதம், சதிர் முதலியவற்றிலும் இடம் பெற்றது. காலப்போக்கில், தமிழ்நாட்டில் வேரூன்றியிருந்த லய வடிவங்களும் மிருதங்க வாசிப்பின் மேல் தாக்கத்தை ஏற்படுத்தின.  

## குச்சி மிருதங்கம்
வலது பக்கத்தில் இரு தோல்களுக்கு நடுவே மெல்லியக் குச்சிகளை சொருகுவர். இதன்மூலம் வித்தியாசமான ஒலியினைக் கொண்டுவர இயலும்..
# கடம்


**கடம்** கருநாடக இசையுடன் தொடர்புடைய தென்னிந்தியத் தாள வாத்தியக் கருவிகளில் ஒன்றாகும். இது மிக எளிமையான ஓர் இசைக்கருவி ஆகும். இதுவொரு பெரிய மண் பானையில் தட்டுவதன் மூலம் ஒலி எழுப்பப்படும் இசைக்கருவியாகும். கட இசைக்கலைஞர்கள் அமர்ந்த நிலையில் கடத்தின் வாயைத் தன் வயிற்றோடு ஒட்டவைத்துக்கொண்டு இரண்டு கைகளாலும் அடித்து வாசிப்பார்.  

சில வித்துவான்கள் கடத்தைத் தூக்கிப் போட்டு அது கீழே வரும்போது தாளத்திற்கேற்ப ஒலி எழுப்புவர்.  

கருநாடக இசைக் கச்சேரிகளைப் பொறுத்தவரை, மிருதங்கத்தைப்போல இன்றியமையாத ஓர் இசைக்கருவியாக இல்லாவிட்டாலும், பல இசை நிகழ்ச்சிகளில் கடம் பயன்படுத்தப்படுகின்றது.  

வாய்ப்பாட்டு இசை நிகழ்ச்சிகளுக்கு இடையிலும், தனி நிகழ்ச்சிகளாகவும் நடைபெறும். மிருதங்கம், கடம், கஞ்சிரா, தவில் போன்ற கருவிகள் சேர்ந்த தாளவாத்தியக் கச்சேரிகளில், கடத்தின் பங்கு ரசிகர்களால் ரசிக்கப்படுகிறது.  

## கடம் தயாரிப்பு
தமிழ் நாடு, சிவகங்கை மாவட்டத்திலுள்ள மானாமதுரை மட்பாண்ட தயாரிப்புகளுக்குப் பிரசித்தி பெற்ற இடமாகும். இங்கு தயாரிக்கப்படும் கடத்துக்கு தனிச் சிறப்பு உண்டு.  

மானாமதுரையில் பரம்பரையாக கடம் செய்யும் ஒரு குடும்பத்தைச் சேர்ந்த மீனாட்சி அம்மாள் என்ற பெண்ணுக்கு 2013 ஆம் ஆண்டு இந்திய மத்திய அரசின் சங்கீத நாடக அகாதமி விருது வழங்கி கௌரவித்தது.